proxectonos/corpus_dominio_legal_administrativo_tmp huggingface dataset:
DECRETO 7/2009, do 15 de xaneiro, polo que se acorda a aceptación da cesión, a título gratuíto, dun vehículo todoterreo adaptado para a prestación de servizos de emerxencias.
CONSELLERÍA DE ECONOMÍA E FACENDA — III. OUTRAS DISPOSICIÓNS — 22/01/2009

Con data do 9 de novembro de 2007 subscribiuse convenio de colaboración entre a Consellería de Presidencia, Administracións Públicas e Xustiza e a entidade financeira La Caixa.
A entidade financeira La Caixa comprometeuse a ceder, a título gratuíto, un vehículo para a implantación dun programa de mando avanzado para emerxencias.
A Secretaría Xeral e do Patrimonio tramitou o correspondente expediente de aceptación de cesión, de conformidade co disposto nos artigos 16, 17 e 23 da Lei 3/1985, do 12 de abril, do patrimonio da Comunidade Autónoma de Galicia e 33, 34 e 38 do Decreto 50/1989, do 9 de marzo, polo que se aproba o regulamento para a execución da dita lei.
Na súa virtude, por proposta do conselleiro de Economía e Facenda e logo de deliberación do Consello da Xunta de Galicia, na súa reunión do día quince de xaneiro de dous mil nove,
DISPOÑO:
Artigo 1º
Acéptase, nos termos establecidos no convenio de colaboración asinado o 9 de novembro de 2007, entre a Consellería de Presidencia, Administracións Públicas e Xustiza e a entidade financeira La Caixa, a cesión a título gratuíto do vehículo todoterreo Mercedes Benz, tipo 932183 con nº de identificación WDB9301831L307352.
Artigo 2º
O ben destinarase ao programa de postos de mando avanzado para emerxencias.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo todos os trámites necesarios para a efectividade deste decreto.
Santiago de Compostela, quince de xaneiro de dous mil nove.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
RESOLUCIÓN do 8 de xaneiro de 2009 pola que se lles dá publicidade aos convenios de colaboración subscritos nos meses de setembro, outubro, novembro e decembro de 2008.
SERVIZO GALEGO DE PROMOCIÓN DA IGUALDADE DO HOME E DA MULLER — III. OUTRAS DISPOSICIÓNS — 26/01/2009

Para os efectos previstos no artigo 11.1º da Lei 4/2006, do 30 de xuño, de transparencia e de boas prácticas na Administración pública galega, acórdase darlles publicidade aos convenios de colaboración, recollidos no artigo 4.1º c) da Lei de contratos do sector público, subscritos polo Servizo Galego de Promoción da Igualdade do Home e da Muller nos meses de setembro, outubro, novembro e decembro do ano 2008 e que se relacionan no anexo a esta resolución.
Santiago de Compostela, 8 de xaneiro de 2008.
Ana Luísa Bouza Santiago
Directora do Servizo Galego de Promoción
da Igualdade do Home e da Muller
Ver referencia pdf "01700D008P023.PDF"
CORRECCIÓN de erros.-Orde do 29 de decembro de 2008 pola que se convoca e regula, en réxime de concorrencia competitiva, a concesión de axudas destinadas a proxectos de mellora da xestión ambiental dos subprodutos das explotacións gandeiras non porcinas en Galicia para o ano 2009.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 26/01/2009

Advertidos erros no anexos I a IV da devandita orde, publicada no Diario Oficial de Galicia número 7, do 12 de xaneiro de 2009, cómpre proceder novamente á súa publicación.
Ver referencia pdf "01700D006P019.PDF"
SERVICIO GALEGO DE PROMOCIÓN DA IGUALDADE DO HOME E DA MULLER
ORDE do 30 de decembro de 2008 pola que se resolve a convocatoria da Orde do 30 de abril de 2008, pola que se convocan axudas económicas para o alumnado que realiza formación práctica en centros de traballo correspondentes aos estudos de ciclos formativos de grao medio e superior de formación profesional, módulos profesionais experimentais, artes plásticas e deseño e programas de garantía social.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 26/01/2009

Formalizados os trámites que figuran na Orde do 30 de abril de 2008, DOG do 12 de maio, pola que se convocan axudas económicas para o alumnado que realiza formación práctica en centros de traballo correspondentes aos estudos de ciclos formativos de grao medio e superior de formación profesional específica, módulos profesionais experimentais, artes plásticas e deseño e programas de garantía social.
Vista a proposta de adxudicación da Dirección Xeral de Formación Profesional e Ensinanzas Especiais, segundo as previsións dos artigos 5 e 9 da orde de convocatoria, e de conformidade co disposto no seu artigo 10
RESOLVO:
Primeiro.-Anunciar a exposición ao público das listaxes definitivas dos beneficiarios das axudas concedidas correspondentes ao ano 2008, segundo prazo, e nas contías que se indican, que estarán expostas no taboleiro de anuncios da Consellería de Educación e Ordenación Universitaria, na Consellería de Presidencia, Oficina de Atención ao Cidadán e nas delegacións provinciais da Consellería de Educación e Ordenación Universitaria.
Segundo.-Denegar, por non reunir os requisitos establecidos na orde de convocatoria, as solicitudes que se relacionan no anexo.
Terceiro.-Contra esta resolución, os interesados poderán interpoñer recurso potestativo de reposición perante a conselleira de Educación e Ordenación Universitaria no prazo dun mes contado a partir do día seguinte ao da súa publicación no Diario Oficial de Galicia, de acordo co disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, modificada po la Ley 4/1999, ou ben directamente recurso contencioso-administrativo, no prazo de dous meses, perante a Sala do Contencioso-Administrativo do Tribunal Superior de Xustiza de Galicia, consonte a Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 30 de decembro de 2008.
Laura Sánchez Piñón
Conselleira de Educación e Ordenación Universitaria
Ver referencia pdf "01700D002P012.PDF"
RESOLUCIÓN do 26 de decembro de 2008, da Dirección Xeral de Ordenación e Innovación Educativa, pola que se comunican os lugares de publicación das listas definitivas de solicitudes admitidas e excluídas presentadas ao abeiro do punto sétimo, alínea b), da Resolución do 1 de abril de 2005, pola que se ordena a publicación do acordo entre a Consellería de Educación e Ordenación Universitaria e as organizacións patronais e sindicais do ensino privado concertado da Comunidade Autónoma de Galicia sobre a paga extraordinaria por antigüidade na empresa, recibidas entre o 1 de abril e o 27 de outubro de 2008.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 26/01/2009

Rematado o prazo de presentación de reclamacións previsto na Resolución do 6 de novembro de 2008 da Dirección Xeral de Ordenación e Innovación Educativa pola que se comunican os lugares de publicación das listas provisorias de solicitudes admitidas e excluídas presentadas ao abeiro do punto sétimo, alínea b), da Resolución do 1 de abril de 2005 pola que se ordena a publicación do acordo entre a Consellería de Educación e Ordenación Universitaria e as organizacións patronais e sindicais do ensino privado concertado da Comunidade Autónoma de Galicia sobre a paga extraordinaria por antigüidade na empresa, recibidas entre o 1 de abril e o 27 de outubro de 2008, a Dirección Xeral de Ordenación e Innovación Educativa da Consellería de Educación e Ordenación Universitaria,
RESOLVE:
Primeiro.-Facer públicas no taboleiro de anuncios dos servizos centrais da Consellería de Educación e Ordenación Universitaria e máis nos das súas delegacións provinciais, así como na páxina web desta consellería, as listas definitivas de solicitudes admitidas e excluídas presentadas ao abeiro do punto sétimo, alínea b), da citada Resolución do 1 de abril de 2005, e recibidas entre o 1 de abril e o 27 de outubro de 2008, así como as reclamacións estimadas e desestimadas.
Segundo.-Informar que contra esta resolución, que pon fin á vía administrativa, os interesados poderán formalizar demanda perante o xulgado do social do lugar de prestación dos servizos ou o do domicilio dos demandantes, á escolla destes. A esta demanda xuntaranlle copia da resolución denegatoria, unindo copia de toda a documentación para a entidade demandada; advírteselle que non terá efecto a reclamación se os interesados non presentaren a demanda perante o xulgado no prazo de dous meses contando desde a notificación da resolución, conforme o disposto nos artigos 10, 69, seguintes e concordantes do Real decreto lexislativo 2/1995, do 7 de abril, polo que se aproba o texto refundido da Lei de procedemento laboral (BOE do 11 de abril).
Santiago de Compostela, 26 de decembro de 2008.
María José Pérez Mariño
Directora xeral de Ordenación e Innovación Educativa
RESOLUCIÓN do 17 de decembro de 2008 pola que se lles dá publicidade ás axudas concedidas ao abeiro da Orde do 3 de decembro de 2007 pola que se regula o réxime de subvencións ás centrais sindicais para o ano 2008 (Diario Oficial de Galicia número 238, do 11 de decembro de 2007).
CONSELLERÍA DE TRABALLO — III. OUTRAS DISPOSICIÓNS — 20/01/2009

O artigo 18.4º da orde reguladora dispón: «...a Consellería de Traballo publicará na súa páxina web e no DOG a relación de entidades beneficiarias e o importe das axudas concedidas».
De acordo co exposto,
RESOLVO:
Ordenar a publicación no Diario Oficial de Galicia das subvencións concedidas con cargo ás seguintes aplicacións orzamentarias:
16.04.324A.481.6. Programa I: axuda para o desenvolvemento das actividades das centrais sindicais durante o ano 2008.
16.04.324A.481.8. Programa II: axuda ás centrais sindicais para a creación ou mantemento de gabinetes de asesoramento en materia de economía social.
16.04.324A.481.7. Programa III: axuda para gabinetes técnicos de formación e para plans de formación de cadros e delegadas e delegados sindicais.
Santiago de Compostela, 17 de decembro de 2008.
Pilar Cancela Rodríguez
Directora xeral de Relacións Laborais
Ver referencia pdf "01300D006P078.PDF"
CORRECCIÓN de erros.-Orde do 29 de decembro de 2008 pola que se establecen as bases que regulan, para o exercicio do ano 2009, as axudas e subvencións para o fomento do emprego a través dos programas de cooperación, no ámbito de colaboración coas entidades locais e cos órganos e organismos das administracións públicas distintas da local, universidades e entidades sen ánimo de lucro, e se procede á súa convocatoria.
CONSELLERÍA DE TRABALLO — III. OUTRAS DISPOSICIÓNS — 19/01/2009

Advertido erro na citada orde, publicada no Diario Oficial de Galicia, do luns 12 de xaneiro de 2008, é necesario efectuar a seguinte corrección:
Na páxina 631, punto 3 do artigo 3º, onde di:
«O último día hábil para a presentación de solicitudes será o 15 de febreiro...»,
debe dicir:
«O último día hábil para a presentación de solicitudes será o 16 de febreiro...».
ORDE do 16 de decembro de 2008 pola que se crea e integra na Rede de Bibliotecas de Galicia a axencia de lectura A Caracocha, do concello de Montederramo.
CONSELLERÍA DE CULTURA E DEPORTE — III. OUTRAS DISPOSICIÓNS — 19/01/2009

Vista a proposta do director xeral de Creación e Difusión Cultural, en conformidade co establecido no artigo 38 do Decreto 41/2001, do 1 de febreiro, de refundición da normativa en materia de bibliotecas,
RESOLVO:
Primeiro.-Crear e integrar na Rede de Bibliotecas de Galicia a axencia de lectura A Caracocha, de Montederramo.
Segundo.-A resolución favorable de integración estará condicionada á sinatura dun convenio onde se recolla a obriga por parte do centro bibliotecario de prestar un servizo público que deberá axustarse ao estipulado no Decreto 41/2001, do 1 de febreiro, e que poderá responder nos restantes termos ás especiais características de cada tipo de centros.
Terceiro.-O prazo de sinatura deste convenio non deberá ser superior aos tres meses. De non cumprirse este prazo deixarase sen efecto a posible resolución favorable e suporá o arquivo definitivo da solicitude.
Cuarto.-O posterior incumprimento do devandito convenio poderá ser motivo de exclusión temporal ou definitiva do centro bibliotecario de que se trate da Rede de Bibliotecas de Galicia.
Santiago de Compostela, 16 de decembro de 2008.
Ánxela Bugallo Rodríguez
Conselleira de Cultura e Deporte
ORDE do 21 de novembro de 2008 pola que se crea e integra na Rede de Bibliotecas de Galicia a biblioteca O Grilo, do concello de Teo.
CONSELLERÍA DE CULTURA E DEPORTE — III. OUTRAS DISPOSICIÓNS — 19/01/2009

Vista a proposta do director xeral de Creación e Difusión Cultural, en conformidade co establecido no artigo 38 do Decreto 41/2001, do 1 de febreiro, de refundición da normativa en materia de bibliotecas.
RESOLVO:
Primeiro.-Crear e integrar na Rede de Bibliotecas de Galicia a biblioteca O Grilo, do concello de Teo.
Segundo.-A resolución favorable de integración estará condicionada á sinatura dun convenio onde se recolla a obriga por parte do centro bibliotecario de prestar un servizo público que deberá axustarse ao estipulado no Decreto 41/2001, do 1 de febreiro, e que poderá responder nos restantes termos ás especiais características de cada tipo de centros.
Terceiro.-O prazo de sinatura deste convenio non deberá ser superior aos tres meses. De non cumprirse este prazo, deixarase sen efecto a posible resolución favorable e suporá o arquivo definitivo da solicitude.
Cuarto.-O posterior incumprimento do devandito convenio poderá ser motivo de exclusión temporal ou definitiva do centro bibliotecario de que se trate da Rede de Bibliotecas de Galicia.
Santiago de Compostela, 21 de novembro de 2008.
Ánxela Bugallo Rodríguez
Conselleira de Cultura e Deporte
CORRECCIÓN de erros.-Orde do 30 de decembro de 2008 pola que se modifican as bases reguladoras das axudas para a creación e mellora de empresas de comercialización e transformación de produtos forestais, e se convocan para o exercicio orzamentario 2009.
CONSELLERÍA DO MEDIO RURAL — III. OUTRAS DISPOSICIÓNS — 19/01/2009

Advertidos erros na Orde do 30 de decembro de 2008 pola que se modifican as bases reguladoras das axudas para a creación e mellora de empresas de comercialización e transformación de produtos forestais e se convocan para o exercicio orzamentario de 2009, publicada no DOG nº 6, do 9 de xaneiro de 2009, cómpre realizar as seguintes correccións:
1. Na páxina 515, no anexo V, na última frase, onde di: «Declaro, así mesmo, coñecer a compatibilidade desta liña de axudas con outras con fondos non comunitarios ata un máximo do 45% do custo do investimento», debe dicir: «Declaro, así mesmo, coñecer a compatibilidade desta liña de axudas con outras con fondos non comunitarios ata un máximo do 50% do custo do investimento no caso de microempresas e pequenas empresas e ata un máximo do 40% no caso de medianas empresas».
2. Na páxina 517, no anexo VI, punto 9.- Declaración de non ser unha empresa en crise, ao final do punto hai que engadir: «Declaro tamén que a dita empresa non está suxeita a unha orde de recuperación pendente tras unha decisión da comisión que  declarase unha axuda ilegal e incompatible co mercado común».
CORRECCIÓN de erros.-Orde do 30 de decembro de 2008 pola que se establecen as bases reguladoras das axudas para a conservación e o fomento dos recursos zooxenéticos autóctonos de Galicia, e se convocan para o ano 2009.
CONSELLERÍA DO MEDIO RURAL — III. OUTRAS DISPOSICIÓNS — 19/01/2009

Advertido erro na devandita orde, publicada no Diario Oficial de Galicia nº 5, do 8 de xaneiro de 2009, cómpre facer a seguinte corrección:
Na páxina 389, no anexo III, táboa de conversión en UGM (unidades de gando maior), onde di «Vacúns machos e femias ata 6 meses: 1 UGM», debe dicir «Vacúns machos e femias ata 6 meses: 0,2 UGM».
DECRETO 1/2009, do 5 de xaneiro, de disolución do Parlamento de Galicia e de convocatoria de eleccións.
PRESIDENCIA — I. DISPOSICIÓNS XERAIS — 06/01/2009

De acordo co previsto na Lei orgánica 1/1981, do 6 de abril, do Estatuto de autonomía de Galicia; na Lei 1/1983, do 22 de febreiro, de normas reguladoras da Xunta e da súa Presidencia, modificada pola Lei 11/1988, do 20 de outubro, pola Lei 12/1989, do 4 de outubro, pola Lei 7/2002, do 27 de decembro, pola Lei 2/2007, do 28 de marzo, e pola Lei 12/2007, do 27 de xullo; e na Lei 8/1985, do 13 de agosto, de eleccións ao Parlamento de Galicia, modificada pola Lei 15/1992, do 30 de decembro, e pola Lei 12/2004, do 7 de decembro, e logo de deliberación do Consello da Xunta de Galicia na súa reunión do día dezaoito de decembro de dous mil oito,
DISPOÑO:
Artigo 1º
Queda disolto o Parlamento de Galicia elixido o día dezanove de xuño de dous mil cinco.
Artigo 2º
Convócanse eleccións ao Parlamento de Galicia, que terán lugar o día un de marzo de dous mil nove.
Artigo 3º
En aplicación do artigo 9 da Lei 8/1985, do 13 de agosto, de eleccións ao Parlamento de Galicia, modificada pola Lei 15/1992, do 30 de decembro, e pola Lei 12/2004, do 7 de decembro, o número de deputados correspondente a cada circunscrición é o seguinte:
A Coruña: vinte e catro.
Lugo: quince.
Ourense: catorce.
Pontevedra: vinte e dous.
Artigo 4º
A campaña electoral durará quince días; comezará ás cero horas do venres día trece de febreiro de dous mil nove e finalizará ás vinte e catro horas do venres día vinte e sete de febreiro de dous mil nove.
Artigo 5º
Celebradas as eleccións convocadas por este decreto, a cámara resultante reunirase para a súa sesión constitutiva o día un de abril de dous mil nove, ás once horas.
Artigo 6º
As eleccións convocadas por este decreto rexeranse pola Lei orgánica 5/1985, do 19 de xuño, de réxime electoral xeral, modificada pola Lei orgánica 1/1987, do 2 de abril; Lei orgánica 8/1991, do 13 de marzo; Lei orgánica 6/1992, do 2 de novembro; Lei orgánica 13/1994, do 30 de marzo; Lei orgánica 3/1995, do 23 de marzo; Lei orgánica 10/1995, do 23 de novembro; Lei orgánica 1/1997, do 30 de maio; Lei orgánica 3/1998, do 15 de xuño; Lei orgánica 8/1999, do 21 de abril; Lei orgánica 6/2002, do 27 de xuño; Lei orgánica 1/2003, do 10 de marzo; Lei orgánica 16/2003, do 28 de novembro; Lei orgánica 3/2007, do 22 de marzo e Lei orgánica 9/2007, do 8 de outubro; así como pola Lei 8/1985, do 13 de agosto, de eleccións ao Parlamento de Galicia, modificada pola Lei 15/1992, do 30 de decembro, e pola Lei 12/2004, do 7 de decembro, e a normativa de desenvolvemento.
Disposición derradeira
Este decreto entrará en vigor o mesmo día da súa publicación no Diario Oficial de Galicia.
Santiago de Compostela, cinco de xaneiro de dous mil nove.
Emilio Pérez Touriño
Presidente
b) NOMEAMENTOS CONSELLERÍA DE EDUCACIÓN
E ORDENACIÓN UNIVERSITARIA
ORDE do 7 de xaneiro de 2009 pola que se fixan as cantidades actualizadas das subvencións por gastos electorais para as eleccións ao Parlamento de Galicia que se celebrarán o día 1 de marzo de 2009.
CONSELLERÍA DE ECONOMÍA E FACENDA — III. OUTRAS DISPOSICIÓNS — 09/01/2009

O Decreto 1/2009, do 5 de xaneiro, de disolución do Parlamento de Galicia e de convocatoria de eleccións, establece no seu artigo 2, a convocatoria dos devanditos comicios para o vindeiro día 1 de marzo.
Por outra parte, a Lei 8/1985, do 13 de agosto, de eleccións ao Parlamento de Galicia, modificada pola Lei 15/1992, do 30 de decembro, e pola Lei 12/2004, do 7 de decembro, refírese no seu artigo 44 ás subvencións da Comunidade Autónoma para os gastos electorais, determinando no punto 4º: «As cantidades mencionadas nos puntos anteriores refírense a euros constantes. A Consellería de Economía e Facenda fixará as cantidades actualizadas nos cinco días seguintes ao da convocatoria de eleccións».
Para o cálculo das cantidades previstas para o ano 2009 aplícase, ás contías fixadas na Orde do 26 de abril de 2005, o IPC acumulado desde xuño de 2005 -marzo de 2009, que se prevé que será do 11,10%.
Na súa virtude,
DISPOÑO:
Artigo único.-As cantidades a que se refire o artigo 44 da Lei 8/1985, do 13 de agosto, de eleccións ao Parlamento de Galicia, modificada pola Lei 15/1992, do 30 de decembro, e pola Lei 12/2004, do 7 de decembro, unha vez actualizadas, serán as seguintes:
1. Subvención de dezanove mil catrocentos trece euros e sesenta e seis céntimos (19.413,66 euros), por cada escano obtido.
2. Subvención de setenta e dous céntimos (0,72 euros), por cada un dos votos acadados por cada candidatura, se polo menos un dos membros dela obtivo escano de deputado.
3. Ademais das subvencións ás cales se refiren os puntos anteriores, a Comunidade Autónoma subvencionará os partidos, federacións, coalicións e agrupacións de electores, polos gastos ocasionados polo envío directo e persoal aos electores de sobres e papeletas electorais ou propaganda e publicidade electoral, a razón de vinte céntimos de euro (0,20 euros) por elector, sempre que a candidatura de referencia obteña representación.
4. O límite dos gastos electorais nas eleccións ao Parlamento de Galicia será o que resulte de multiplicar por cincuenta e oito céntimos de euro (0,58 céntimos) o número de habitantes correspondentes á poboación de dereito da circunscrición onde presente as súas candidaturas cada partido, federación, coalición ou agrupación de electores.
Non se incluirán dentro dos límites dos gastos electorais as cantidades subvencionadas de acordo co disposto no punto 3 anterior.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 7 de xaneiro de 2009.
José Ramón Fernández Antonio
Conselleiro de Economía e Facenda
RESOLUCIÓN do 12 de decembro de 2008 pola que se ordena a publicación do acordo do Consello da Xunta de Galicia do 11 de decembro de 2008 polo que se modifica a relación de postos de traballo da Vicepresidencia da Igualdade e do Benestar.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 09/01/2009

A aprobación da modificación da relación de postos de traballo da Vicepresidencia da Igualdade e do Benestar xustifícase pola necesidade de dar cumprimento as previsións contidas na Lei 39/2006, do 14 de decembro, de promoción da autonomía persoal e atención ás persoas en situación de dependencia.
En consecuencia, por proposta da Vicepresidencia da Igualdade e do Benestar, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do día 11 de decembro de dous mil oito, adoptou o seguinte
ACORDO:
Primeiro.-Aprobar a modificación da relación de postos de traballo da Vicepresidencia da Igualdade e do Benestar nos termos que se sinalan no anexo a este acordo.
Segundo.-Ordenar a súa publicación no Diario Oficial de Galicia para os efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do once de decembro de dous mil oito, relativo a aprobación da modificación da relación de postos de traballo da Vicepresidencia da Igualdade e do Benestar, coa finalidade de cumprir dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 12 de decembro de 2008.
José Luis Méndez Romeu
Conselleiro de Presidencia, Administracións Públicas e Xustiza
Ver referencia pdf "00600D008P035.PDF"
ORDE do 26 de decembro de 2008 pola que se resolve a cesión en propiedade de vehículos especialmente preparados para misións de protección civil.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 09/01/2009

Pola Orde do 28 de decembro de 2008 (DOG nº 1, do 2 de xaneiro), a Consellería de Presidencia, Administracións Públicas e Xustiza regulaba o réxime de axudas a concellos da Comunidade Autónoma de Galicia para o financiamento dos investimentos derivados da creación, a posta en funcionamento e o desenvolvemento dos servizos municipais de protección civil, así como a cesión en propiedade de vehículos e materiais para misión de protección civil.
A disposición adicional segunda da Orde do 28 de decembro de 2008 dispón que a achega compensatoria efectuada polo beneficiario, segundo o disposto no artigo 3, xerará créditos no estado de gastos do orzamento desta consellería, que poderán ser utilizados na adquisición e adxudicación de máis vehículos.
Con data do 4 de agosto de 2008 resolveuse a concesión de cesión en propiedade dos mencionados vehículos a dez concellos galegos.
Dado que se xerou crédito de acordo co disposto na citada disposición adicional, con data do 17 de novembro convocouse un negociado sen publicidade para a adquisición dun vehículo todo terreo para misións de protección civil cos mesmos requisitos que os considerados na citada Orde do 28 de decembro de 2008.
De acordo cos criterios de avaliación recollidos no artigo 7 da Orde do 28 de decembro de 2008 e a proposta de resolución da comisión avaliadora,
RESOLVO:
Primeiro.-Ceder en propiedade un vehículo especialmente preparado para misións de protección civil ao Concello de Cedeira, na provincia da Coruña.
Segundo.-Notificarlle o contido desta resolución ao concello beneficiario, especificando as condicións particulares que deberá cumprir, e que se formalizará mediante acta, en que constará o acordo da cesión e a aceptación do cesionario.
Así mesmo, deberáselle notificar ao resto dos licitadores.
Terceiro.-Contra esta resolución, que esgota a vía administrativa, poderase interpoñer recurso de reposición ante este mesmo órgano, no prazo dun mes, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do seguinte ao da publicación desta orde.
En todo caso, non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 26 de decembro de 2008.
José Luis Méndez Romeu
Conselleiro de Presidencia, Administracións Públicas e Xustiza
RESOLUCIÓN do 12 de decembro de 2008 pola que se ordena a publicación do acordo do Consello da Xunta de Galicia do 11 de decembro de 2008 polo que se modifica a relación de postos de traballo da Vicepresidencia da Igualdade e do Benestar.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 09/01/2009

A aprobación da modificación da relación de postos de traballo da Vicepresidencia da Igualdade e do Benestar xustifícase polas especiais dificultades materiais e técnicas que exixe o desempeño de determinadas funcións realizadas polo persoal laboral dela dependente.
En consecuencia, por proposta da Vicepresidencia da Igualdade e do Benestar, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do día once de decembro de dous mil oito, adoptou o seguinte
ACORDO:
Primeiro.-Aprobar a modificación da relación de postos de traballo da Vicepresidencia da Igualdade e do Benestar nos termos que se sinalan no anexo a este acordo.
Segundo.-Ordenar a súa publicación no Diario Oficial de Galicia para os efectos da súa entrada en vigor a partir do día seguinte a ela.
Os efectos económicos dos complementos salariais obxecto desta modificación retrotraeranse ao día 1 de xaneiro de 2008.
Visto o acordo adoptado polo Consello da Xunta de Galicia na súa reunión do día once de decembro de dous mil oito, relativo á aprobación da modificación da relación de postos de traballo da Vicepresidencia da Igualdade e do Benestar, coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 12 de decembro de 2008.
José Luis Méndez Romeu
Conselleiro de Presidencia, Administracións
Públicas e Xustiza
ANEXO
Vicepresidencia da Igualdade e do Benestar
Na vixente relación de postos de traballo da Vicepresidencia da Igualdade e do Benestar publicada no DOG nº 38, do 22 de febreiro (corrección de erros DOG nº 56, do 20 de marzo), modificada nos DOG nº 137, do 16 de xullo, DOG nº 181, do 18 de setembro de 2007, DOG nº 68, do 9 de abril (corrección de erros DOG nº 88, do 8 de maio) e DOG nº 221, do 13 de nobembro de 2008, realízanse as seguintes modificacións:
1. Asignacións de complementos salariais.
1.1. Persoal funcionario.
Nos postos que a continuación se relacionan engádense na columna de observacións os seguintes códigos de complementos salariais:
Ver referencia pdf "00600D007P014.PDF"
DECRETO 289/2008, do 4 de decembro,  polo que se aproba o escudo do Concello de Vila de Cruces, Pontevedra.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 09/01/2009

O Concello de Vila de Cruces considerou conveniente organizar correctamente o seu escudo municipal para perpetualo con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica do escudo, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro; e mais no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia, modificado polo Decreto 73/2006, do 20 de abril.
Na súa virtude, visto o informe emitido pola Comisión de Heráldica da Xunta de Galicia e por proposta do conselleiro de Presidencia, Administracións Publicas e Xustiza, e logo da deliberación do Consello da Xunta de Galicia na súa reunión do día catro de decembro de dous mil oito,
DISPOÑO:
Artigo único.-Aprobar o escudo do Concello de Vila de Cruces, que figura como anexo, organizado do seguinte xeito:
De sinople unha ponte de ouro a dúas augas, sobre ondas de prata e azur, sumada de tres cruces de ouro. Ao timbre, coroa real pechada.
Santiago de Compostela, catro de decembro de dous mil oito.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións Públicas e Xustiza
VILA DE CRUCES - ESCUDO
Ver referencia pdf "00600D005P013.PDF"
DECRETO 290/2008, do 4 de decembro, polo que se aproba a bandeira do Concello de Vila de Cruces, Pontevedra.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 09/01/2009

O Concello de Vila de Cruces considerou conveniente organizar correctamente a súa bandeira municipal para perpetuala con simboloxía adecuada e conforme ás normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica da insignia, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme ás normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo R.D. 2568/1986, do 28 de novembro; e mais no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia, modificado polo Decreto 73/2006, do 20 de abril.
Na súa virtude, visto o informe emitido pola Comisión de Heráldica da Xunta de Galicia e por proposta do conselleiro de Presidencia, Administracións Publicas e Xustiza, e logo de deliberación do Consello da Xunta de Galicia na súa reunión do día catro de decembro de dous mil oito,
DISPOÑO:
Artigo único.-Aprobar a bandeira do Concello de Vila de Cruces, que figura como anexo, organizada do seguinte xeito:
En pano de verde, no ángulo de arriba da hasta, tres cruces de amarelo ben ordenadas.
Santiago de Compostela, catro de decembro de dous mil oito.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións Públicas e Xustiza
Ver referencia pdf "00600D005P013.PDF"
VILA DE CRUCES - BANDERA
DECRETO 287/2008, do 4 de decembro, polo que se aproba a bandeira do Concello de Samos, Lugo.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 09/01/2009

O Concello de Samos considerou conveniente organizar correctamente a súa bandeira municipal para perpetuala con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica da insignia, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo R.D. 2568/1986, do 28 de novembro e mais no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia, modificado polo Decreto 73/2006, do 20 de abril.
Na súa virtude, visto o informe emitido pola Comisión de Heráldica da Xunta de Galicia e por proposta do conselleiro de Presidencia, Administracións Publicas e Xustiza, e logo de deliberación do Consello da Xunta de Galicia na súa reunión do día catro de decembro de dous mil oito,
DISPOÑO:
Artigo único.-Aprobar a bandeira do Concello de Samos, que figura como anexo, organizada do seguinte xeito:
Pano dividido en tres franxas verticais de verde, branco e azul; no terzo do centro, un círculo cunha cruz pometeada de amarelo con catro rubís de vermello, con catro vieiras de prata nos cantos.
Santiago de Compostela, catro de decembro de dous mil oito.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións Públicas e Xustiza
Ver referencia pdf "00600D002P011.PDF"
SAMOS - BANDEIRA
DECRETO 288/2008, do 4 de decembro,  polo que se aproba o escudo do Concello de Samos, Lugo.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 09/01/2009

O Concello de Samos considerou conveniente organizar correctamente o seu escudo municipal para perpetualo con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico coa correspondente proposta de representación gráfica do escudo, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, corresponde á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro; e mais no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia, modificado polo Decreto 73/2006, do 20 de abril.
Na súa virtude, visto o informe emitido pola Comisión de Heráldica da Xunta de Galicia e por proposta do conselleiro de Presidencia, Administracións Publicas e Xustiza,e logo da deliberación do Consello da Xunta de Galicia na súa reunión do día catro de decembro de dous mil oito,
DISPOÑO:
Artigo único.-Aprobar o escudo do Concello de Samos, que figura como anexo, organizado do seguinte xeito:
De sinople unha cruz pometeada de ouro cargada de catro rubís de goles e catro vieiras de prata nos cantos, sobre ondas de prata e azur; bordo cargado de catro aneis de azur e catro plumas de escribir. Ao timbre, coroa real pechada.
Santiago de Compostela, catro de decembro de dous mil oito
Emilio Pérez Touriño
Presidente
José Luis Méndez Romeu
Conselleiro de Presidencia, Administracións Públicas e Xustiza
Ver referencia pdf "00600D004P012.PDF"
SAMOS - ESCUDO
CORRECCIÓN de erros.-Orde do 19 de decembro de 2008 pola que se aproban as bases reguladoras e a convocatoria dos premios a experiencias curriculares no proxecto Climántica 2008-2009.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 05/01/2009

Advertidos erros no título da orde, publicada no DOG nº 251, do 29 de decembro de 2008, cómpre publicar a seguinte corrección:
No seu título, onde di:
«Orde do 19 de decembro de 2008, da Dirección Xeral de Desenvolvemento Sostible, pola que se aproban as bases reguladoras e a convocatoria dos premios a experiencias curriculares no proxecto Climántica 2008-2009».
Debe dicir:
«Orde do 19 de decembro de 2008 pola que se aproban as bases reguladoras e a convocatoria dos premios a experiencias curriculares no proxecto Climántica 2008-2009».
CORRECCIÓN de erros.-Orde do 19 de decembro de 2008 pola que se establecen as bases reguladoras e se convocan para o ano 2009 axudas para a mellora do hábitat da perdiz rubia.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 05/01/2009

Advertidos erros no título da orde, publicada no DOG nº 251, do 29 de decembro de 2008, cómpre publicar a seguinte corrección:
No seu título, onde di:
«Orde do 19 de decembro de 2008, da Dirección Xeral de Conservación da Natureza, pola que se establecen as bases reguladoras e se convocan para o ano 2009 axudas para a mellora do hábitat da perdiz rubia».
Debe dicir:
«Orde do 19 de decembro de 2008 pola que se establecen as bases reguladoras e se convocan para o ano 2009 axudas para a mellora do hábitat da perdiz rubia».
RESOLUCIÓN do 16 de decembro de 2008 pola que se procede á publicación das subvencións concedidas en virtude da Orde do 27 de maio de 2008 pola que se establecen as bases reguladoras e se convocan axudas, en réxime de concorrencia competitiva, ás entidades privadas sen ánimo de lucro para a realización de programas de prevención do alcoholismo.
SERVIZO GALEGO DE SAÚDE — III. OUTRAS DISPOSICIÓNS — 05/01/2009

En cumprimento do disposto no artigo 15 da Lei 9/2007, do 13 de xuño, de subvencións de Galicia, e do artigo 8º.3 da Orde do 27 de maio de 2008 (DOG nº 115, do 16 de xuño), pola que se establecen as bases reguladoras e se convocan axudas, en réxime de concorrencia competitiva, ás entidades privadas sen ánimo de lucro para a realización de programas de prevención do alcoholismo, procédese á publicación das subvencións concedidas en virtude da devandita orde.
Crédito orzamentario: 200.000  con cargo á aplicación 1301.413A.481.07 dos orzamentos xerais da Comunidade Autónoma de Galicia para o ano 2008, distribuídos da seguinte forma:
a) Para as axudas destinadas ao mantemento dos programas e actividades de prevención do alcoholismo que se sinalan no artigo 3º.1: 130.000 .
b) Para as axudas destinadas a programas innovadores na prevención do alcoholismo (artigo 3º.2): 70.000 . No caso de que non se chegase a esgotar esta cantidade, o sobrante pasaría a incrementar o importe da alínea a).
No que se refire aos beneficiarios, importe e finalidade da subvención: véxase anexo.
Santiago de Compostela, 16 de decembro de 2008.
Cayetano Rodríguez Escudero
Secretario xeral do Servizo Galego de Saúde
Ver referencia pdf "00200D012P071.PDF"
RESOLUCIÓN do 3 de decembro de 2008 pola que se dá publicidade ás axudas concedidas ao abeiro da Orde do 5 de maio de 2008 (Diario Oficial de Galicia número 92, do 14 de maio), subvencións a particulares, asociacións e institucións culturais para a realización de actividades culturais.
CONSELLERÍA DE CULTURA E DEPORTE — III. OUTRAS DISPOSICIÓNS — 05/01/2009

O artigo 15.1º da Lei 9/2007, do 13 de xuño, de subvencións de Galicia, establece a obrigatoriedade de publicación no Diario Oficial de Galicia das subvencións concedidas con expresión da convocatoria, o programa e o crédito orzamentario a que se imputan, o beneficiario, a cantidade concedida e a finalidade ou finalidades da subvención.
Resolvo:
Ordenar a publicación no Diario Oficial de Galicia das subvencións concedidas con cargo á aplicación orzamentaria 12.02.432B. 481.1. Subvencións a particulares, asociacións e instituciónsculturais para a realización de actividades culturais.
Santiago de Compostela, 3 de decembro de 2008.
Ánxela Bugallo Rodríguez
Conselleira de Cultura e Deporte
Ver referencia pdf "00200D009P065.PDF"
ORDE do 12 de decembro de 2008 pola que se fixa o prezo de venda ao público da publicación Enquisa sobre os hábitos alimentarios da poboación adulta galega 2007.
CONSELLERÍA DE SANIDADE — III. OUTRAS DISPOSICIÓNS — 07/01/2009

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51 sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandado e despois de emitido informe favorable da Consellería de Economía e Facenda, esta consellería
DISPÓN:
Artigo único.
1.-Queda aprobado o prezo de venda ao público da publicación editada pola Consellería de Sanidade e que se relaciona no anexo.
2.-Este prezo entenderase, de ser o caso, con IVE incluído.
Santiago de Compostela, 12 de decembro de 2008.
Mª José Rubio Vidal
Conselleira de Sanidade
ANEXO
Enquisa sobre os hábitos alimentarios da poboación adulta galega 2007: 10 euros.
DECRETO 284/2008, do 4 de decembro, polo que se aproba o escudo do Concello de Foz, Lugo.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 07/01/2009

O Concello de Foz considerou conveniente organizar correctamente o seu escudo municipal para perpetualo con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica do escudo, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas do procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo R.D. 2568/1986, do 28 de novembro; e mais no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia, modificado polo Decreto 73/2006, do 20 de abril.
Na súa virtude, visto o informe emitido pola Comisión de Heráldica da Xunta de Galicia e por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia, na súa reunión do día catro de decembro de dous mil oito,
DISPOÑO:
Artigo único.-Aprobar o escudo do Concello de Foz, que figura como anexo, organizado do seguinte xeito:
Escudo cortado: 1º) en campo de azur unha fragata de vela de prata sobre ondas de prata e azur; 2º) de prata tres piñeiros de sinople, con froito e arrincados. Ao timbre, coroa real pechada.
Santiago de Compostela, catro de decembro de dous mil oito.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións
Públicas e Xustiza
Ver referencia pdf "00400D002P006.PDF"
DECRETO 285/2008, do 4 de decembro, polo que se aproba o escudo do Concello de Folgoso do Courel, Lugo.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 07/01/2009

O Concello de Folgoso do Courel considerou conveniente organizar correctamente o seu escudo municipal para perpetualo con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica do escudo, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas do procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo R.D. 2568/1986, do 28 de novembro; e mais no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia, modificado polo Decreto 73/2006, do 20 de abril.
Na súa virtude, visto o informe emitido pola Comisión de Heráldica da Xunta de Galicia e por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia, na súa reunión do día catro de decembro de dous mil oito,
DISPOÑO:
Artigo único.-Aprobar o escudo do Concello de Folgoso do Courel, que figura como anexo, organizado do seguinte xeito:
En campo de ouro, un castiñeiro deitado con dúas cruces de Santiago de goles, unha a cada lado; en punta, encaixado de catro picos altos de sinople sobre ondas de prata e azur. Ao timbre, coroa real pechada.
Santiago de Compostela, catro de decembro de dous mil oito.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións
Públicas e Xustiza
Ver referencia pdf "00400D003P007.PDF"